456 A MAGYAR TUD. TÁRSASÁG ÉRTEKEZÉSEI. 
A 92-ik ágazat, mely a határszélekre szállítandó élelmi szerek árá- 
nak meghatározása iránt az 1563 :18-ik cikket megtartatni, jelesül a komá- 
romi és győri határszélekben is, parancsolja. 
A 95-ik ágazat, mely az 1647-iki törvénynek némely kassai városi 
tisztek ellen hozott 82. ágazatát azon föltétel alatt, ha Kassa városa és ta- 
nácsa a mostani és múlt országgyűlésen a katholika és helvét vallások és 
nemesi szabadságok iránt hozott törvényeket pontosan megtartandják , el- 
törlöttnek tartatni rendeli, az ellenkező esetre pedig a nádornak meg- 
hagyja, hogy azon tisztek iránt a törvénynek rendeletét teljesítse. 
A 96-ik ágazat, mely által a rendek a koronaőrzőknek és óőrkato- 
náiknak fizetésére, az új összeszámitás szerint, minden kaputól 50 dénárt 
ajánlanak, és az ellenszegülőket annak lefizetésére a nádor által jószágaik- 
nak lefoglalásával is szoríttatni rendelik egyszersmind hozzá adván, hogy 
a törük jobbágyok ezen adózásnak csak felére köteleztessenek, Slavónia 
pedig ezen teherhez az 1647 :34-dik cikkben tett ajánlat szerint járuljon. 
A 97-dik ágazat, mely Thurzo György néhai nádornak bécsi háza 
iránt a királynak az 1647:131-dik cikkbe foglalt határozatát valahára már 
foganatba tétetni sürgeti. 
A 99-dik ágazat, melyben az ország múlt évi jövedelmei kezelője 
számadásainak mindjárt az országgyűlés után nádori elnöklet alatt teendő 
átvizsgálására, mivel az némely akadályok miatt az országgyűlés alatt be 
nem végeztethetett, teljes füloldó és elmarasztaló hatalommal bíró bizto- 
sok neveztetnek. 
A 100—102-ik ágazat, melyekben a rendek , a két elsőben ugyan 
előadják, hogy a múlt országgyűlésben honfiusítottak, de esküjükre nézve 
tartozásban maradtak közól gróf Khevenhiller Ferenc Kristóf, gróf Pu- 
chaim János Kristóf, határgróf Caretto Ferencnek fia Ferdinánd, báró 
Souches Lajos Ratvig, és gróf Puchaim Adolf ezen kötelességöket teljesi- 
tették , az utolsóban pedig a felségnek ajánlatára gróf Aursperg Herbertet, 
gróf Merode Ernesztet, és báró Strotzing János Rudolfot a honfiak közé 
fölveszik, és őket a tartozó eskünek letétele fölött megnyugtatják. 
II. Állandó szabályúl hozott rendeletűek : 
A 14-ik ágazat, mely a kir. fiscusnak és városoknak a múlt ország- 
gyűlési néhány törvénycikkek elleni ellenmondásaikat örökre érvénytele- 
neknek nyilatkoztatja. 
A 15-ik ágazat, mely a szabad és bányavárosokat, valamint a sla- 
